Δημήτρης Παπαχρήστος

Ο Δημήτρης Παπαχρήστος είναι συγγραφέας, αρθρογράφος και παραγωγός ραδιοφωνικών εκπομπών, όπως επίσης και εκφωνητής. Έγινε γνωστός ως βασικός εκφωνητής στο ραδιοσταθμό των φοιτητών κατά την εξέγερση του Πολυτεχνείου, το 1973.

Βιογραφία
Γεννήθηκε στις 31 Ιανουαρίου του 1950 στον Άγιο Γεώργιο Ιστιαίας Ευβοίας. Τελείωσε το Γυμνάσιο το 1968 στην Ιστιαία. Συμμετείχε ενεργά στο αντιδικτατορικό κίνημα. Σπούδασε οικονομικά στην ΑΣΟΕΕ (Ανωτάτη εμπορική).

Αρθρογραφεί στην εφημερίδα Έθνος και είναι παραγωγός και παρουσιαστής ραδιοφωνικών εκπομπών. Έχει κάνει εκπομπές στην τηλεόραση και έχει δημιουργήσει τρία ντοκιμαντέρ πολιτικού, ιστορικού και οικολογικού περιεχομένου, που έχουν παιχτεί επανειλημμένα. Εργάζεται στην Τράπεζα της Ελλάδος, στη διεύθυνση οικονομικών μελετών και ζει στα Εξάρχεια. Ήταν ο βασικός εκφωνητής στον ραδιοφωνικό σταθμό του Πολυτεχνείου όσο αυτό τελούσε υπό κατάληψη από τους φοιτητές το 1973.

Επιλεγμένη εργογραφία

Ποιητικές συλλογές
 Ο άλλος Κεμάλ (1979)
 Με το Ποδήλατο (1980)

Πεζά
 Ο Ήλιος του Μουσείου
Το μοναστήρι να 'ναι καλά (1983)
Έξοδος Ονείρου
Το Άγριον Όρος της Ψυχής (1992)
Ζούσε τη ζωή του σαν να τη θυμόταν.

Πηγές
Άρθρο για το συγγραφέα στην εφημερίδα "Λαός" της Βέροιας 
Συνέντευξη του Παπαχρήστου στην εφημερίδα "Νέος Τύπος" της Θεσσαλίας.

Αντιδικτατορικός αγώνας
Έλληνες συγγραφείς